钦定古今图书集成/历象汇编/岁功典/第019卷 > 《事物原始》 > 《立春》
## 钦定古今图书集成/历象汇编/岁功典/第019卷 > 《事物原始》 > 《立春》

《礼记·月令》云：“出土牛，以示农耕之早晚。”其事始于周
时。《梦华录》曰：“立春日，造土牛耕夫。”犁具于大门外。
黎明，有司以祭先农，官吏鞭牛者三，以示劝耕。春神
名曰“勾芒。”立春如在十二月望前，策牛人近前，示农
早也。在月晦及正月旦，则在中，示农中也。在正月望
前，牛人近后，示农晚也。